DR3 elsker teenagere

DR3 viser tre nye programserier, der hver på deres måde sætter teenagelivet under lup.

I ’Totalt teenagehjerne’ flytter kameraet helt bogstaveligt ind hos fire teenagefamilier, så vi på tæt hold kan opleve, hvordan det er at være teenager. 26. maj kl. 21.00 og de følgende tre torsdage.

I det klassiske naturprograms observerende stil, ser vi i gennem fire afsnit af 'Teenagedyret' med, når teenageren presser bumser, deres stemmer går i overgang og underlivet undersøges. 25. maj kl. 21.00 og de følgende tre onsdage.

I ’Teenagesuperfan’ møder vi fire piger, der alle er superfans af drengegruppen Page Four. 25. maj kl. 21.30 og de følgende tre onsdage.